151 Fugere

Debet homo multa, et primo per diuersam societatem, sicut sanus leprosum, Prou. 4[:14-15]: *Nec tibi placeat malorum via*. *Fuge ab ea*. Sic Loth fugit a Sodomis, Gen. 19[:20]. *Est* hic *ciuitas parua* *ad quam fugere* potero.

¶ Secundo, mundanam persecucionem sicut agnus lupum, Matt. 10[:23]: Si *vos* persecuti sunt *in* una *civitate*, *fugite in aliam*. Sic Joseph cum Maria fugit in Egiptum, Matt. 2[:13]: *Accipe puerum, et matrem ejus, et fuge*.

¶ Tercio, erroneam opinionem sicut oculus sinistrum, 1 Cor. 10[:14]: *Fugite ab idolorum cultura.* Sic Tobias fugit contribules *cum* ipsi *irent ad vitulos aureos*, Tob. 1[:5].

¶ Quarto, mendacionem locucionum sicut apis venificum, Exod. 23[:7]: *Mendacium fugies.* Sic Johannes Baptista fugit ciuium turmas, Psal. [54:8]: *Ecce elongavi fugiens, et mansi [in solitudine]*.

¶ Quinto, carnalem voluptatem sic febricitans, 1 Cor. 6[:18]: *Fugite fornicationem*. 2 Tim. 2[:22]: *Autem juvenilia desideria fuge*. Sic Joseph fugit dominam, Gen. 39[:12].

Sexto, temporalium cupiditatem, sicut nauigans, [1] Thi. 6[:9, 11]: *Qui volunt divites fieri, incidunt in temptationem*, et sequitur, *homo Dei, hec fuge,* sicut Christus *fugit in montem*, Joan. 6[:15].

¶ Septimo, eternam dampnacionem, sicut bestia gladium, Matt. 23[:33]: *Serpentes, genimina [viperarum], quomodo fugietis a judicio iehenne*? Et Job 19[:29]: *Fugite a facie gladii, quoniam ultor iniquitatum [gladius] est*. Sic timens Dominum fugit secundum illud Psal. [59:6]: *Dedisti [metuentibus] te significationem, ut fugiant a facie [arcus]*. Sed, heu, quia Prou. 13[:19]: *Detestantur stulti eos qui fugiunt mala*.

Item, Chrisostomus, *Homilia* 19a, magna virtus hominum est cognoscere malum et scire quem[[1]](#endnote-1) fugias. Vnde dicit Hieronimus in *Epistola,* mundus et mulier[[2]](#endnote-2) numquam melius vincuntur quam fugiendo ab eis. Vnde dixit quidam: Qua Spiritus matris cedit victoria partis. Vnde et Christus fugiendo Herodem dedit nobis exemplum ut ostenderet ei viam salutis. Responsum est ei fuge homines et saluaberis.

Secundum Philosophum, primo *Politicorum,* homo sine lege pessimum animal est. Mundus autem non malus nisi propter maliciam hominum vidit, enim Deus cuncta que fecerat et erant valde bone, sed solus homo fecit de bono malum racione cuius mundus fugiendus. Vnde et filii Israeli fugerunt Egipcios qui eos oppresserant in operibus duris, Exod. 14[:4-5]. Sic mundus opprimit homines luto diuiciarum et lacere concupiscenciarum et deliciarum. Dauid fugit solem toto tempore /f. 44ra/ et fugit ad desertum, sicut patet primo libro Reg. [19:10]. Et Elyas fugit Achab et Iezabel, 3 Reg. 17[:5].

Natura dat nobis exemplum in omni animali fugit sibi nociuum, sed non locus quo maius nociuum infertur. Homini quam in societate mala. Vnde et Johannes qui sanctificatus fuit in vtero [Luc. 1:15] fugit turmas ciuium teneris sub annis, Psal. [54:8]: *Ecce elongavi fugiens, et mansi in [solitudine]*. Vnde Gregorius in *Homilia*, quando repentinus ignis arripit habitaculum quisquis habitator eius rapit quod potest et fugit. Lucrum reputat quicquid ex ignibus reportat. Ecce, tribulacionum flamma mundum concremat lucrum. Ergo, credite siquid eo fugientes tollatis.

¶ Nota hic quomodo Dauid simulauit se insanus in domo Achis, 1 Reg. 21[:13], ut sic possit fugere de periculo sed stulticia huius mundi sapiencia est apud Deum et econtro, 1 Cor. 3[:19]. Vnde Chrisostomus, *Homilia* 50, quod bene viuimus in domo Dei viuimus, quod male viuimus in domo diaboli viuimus. Fuge, ergo, mundum, id est, voluptatibus mundi, ne venians in possessione operum seruus ipsius fias. Vnde 2 Pet. 1[:4]: *Fugientes, que in mundo [est, concupiscentie] corruptionem*.

¶ De fuga mundi, vida plus infra capitulo [239] Mundus.

¶ De fuga mulierum et fornicacionis dicit Apostolus, 1 Cor. 6[:18]: *Fugite fornicationem*. Vnde Ambrosius in aliis viciis potest homo expectare conflictum, sed fornicacionem fugite ne approximetis, aliter non habebitis victoriam. Vnde et sapientes Troie dixerunt fugiamus Helenam, secundo *Ethicorum*. Vnde Augustinus in primo *Soliloqui*, nichil quod ita virilem animum deicit sicut blandimenta feminea.

¶ Exemplum narrat Auicenna in libro suo *De veneno,* quod miles quidam cum lancia confodebat serpentem et occidit, sed mediante lancia ipse miles et equus cui insidebat mortui sunt. Sic peccatum luxurie volentes confligere cum eo in eodem prelio interficit. Ideo in hoc conflictu opertunum remedium est fuga quod patuit in Joseph *qui relicto pallio* suo *in manu* femine *fugit*, Gen 39[:12]. Vnde Augustinus, *De vera innocencia,* meliores sunt qui diabolum persequentem fugiunt quam qui preeuntem insequitur, quia vtilius est habere diabolum hostem quam principem, 4 Reg. 7[:7]: Sire *fugerunt* et omnia relinqunt *animas suas salvare cupientes*.

De hoc dicit Bernardus, *Super Cantica,* columba sedes super aquam, si videat per umbram accipitrem accedere fugit. Sic anima deuota sedes iuxta doctrinam euangelicam, si videat diabolum accedere per vmbram temptacionis statim debet fugere. Sed aliqui sunt similies vulturi qui non se eleuat ad fugiendum donec fecerit saltus. Ideo quandoque caper a cane. Sic aliqui volunt se leuare a terra donec compleuerunt tres etates et tales facile capiuntur a cane inferni, Josue 8[:20], Filii Israel simulantes fugam vicerunt persequentes quod aliter facere non poterant. Vnde Christus monens nos ad salubrem fugam ait, Matt. 24[:20]: *Orate* ne *fuga vestra fiat in hieme, vel sabbato,* quod Gregorius, *Homilia* 12, dicit per leges mandatum ambulare in sabbato non licet. Hyemus quoque ad amulandum est impedimentis, ergo, *Orate,* etc. Ac si dicat, Videte ne tunc queratis peccata vestra fugere non licet, modo debet cogitari, quo fugere licet.

Vnde, Seneca, *Epistula* 10, non inuenis cum quo malim te esse quam tecum. Fuge multitudinem, fuge paucitatem, fuge etiam vnum. Ergo, salubre est homini modo fugere peccatum cum fugere poterit, quia tempus adueniet quo fugere non poterit cum propter sui impotentiam, Amos 3[:11]: *Detrahetur* a *te fortitudo tua,* cum propter per sequencium velocitatem, Lamen. 4[:19]: *Velociores fuerunt persecutores nostri aquilis cæli*.

Cum propter persequcium miseritatem quia in persecucione latronis non vnus homo prosequitur sed tota patria, sic in mundo ultimo Deus, angeli, et omnis creatura persequitur peccatorem, Sap. 5[:21]: *Pugnabit cum illo orbis terrarum contra insensatos*. Nec mirum quia quod cedit homini ad comodum, dummodo debite fiat, hoc cedit ad incomodum si opposito modo fiat, verbi gracia, ignis dum est in debita distancia /f. 44rb/ a suo obiecto iuuat contra frigus, sed si nulla sit distancia cedit homini in detrimenum. Sic creature Dei cedunt in bonum homini quamdiu bene se habet, quia Deus ad remedium, angeli ad ministrandum et congratulandum, omnes sancti ad exemplificandum, sed si homo malus sit omnia cedunt in nocumentum.

1. quem ] (Pseudo-)Chrysostom *om*. F.128. [↑](#endnote-ref-1)
2. mulier ] *corr*. melius F.128. [↑](#endnote-ref-2)